
KĖDAINIŲ RAJONO SAVIVALDYBĖS TARYBA

SPRENDIMAS
DĖL PATALPŲ PERDAVIMO VŠĮ ALTERNATYVIOJO UGDYMO CENTRUI
	
2022 m. kovo 25 d. Nr. TS-66
Kėdainiai

 	Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktu ir atsižvelgdama į Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Kėdainių rajono savivaldybės tarybos 2019 m. spalio 25 d. sprendimu Nr. TS-238 „Dėl Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, bei VšĮ Alternatyviojo ugdymo centro 2022 m. kovo 1 d. raštą     Nr. S-81 „Dėl patalpų panaudos“, Kėdainių rajono savivaldybės taryba n u s p r e n d ž i a: 
1. Perduoti VšĮ Alternatyviojo ugdymo centrui (kodas 304771594) 10 metų panaudos pagrindais laikinai neatlygintinai valdyti ir naudotis Kėdainių rajono savivaldybei nuosavybės teise priklausančias 42,12 kv. m bendro ploto patalpas (indeksai 1-26–1-28, 1-30), pastate (su priklausiniais), plane pažymėtame 1C2b, unikalus numeris 5397-9002-7018, esančiame Kėdainių m., Skongalio g. 23A. 
2. Įgalioti Kėdainių rajono savivaldybės administracijos Kėdainių miesto seniūną pasirašyti 1 punkte nurodytų patalpų panaudos sutartį, perdavimo–priėmimo aktą ir informaciją apie sudarytą panaudos sutartį skelbti savivaldybės interneto svetainėje ne vėliau kaip per tris mėnesius nuo sutarties sudarymo dienos.                                                   
    3. Pripažinti netekusiu galios Kėdainių rajono savivaldybės tarybos 2018 m. gegužės 25 d. sprendimą Nr. TS-116 „Dėl patalpų perdavimo Lietuvos pensininkų sąjungos „Bočiai“ Kėdainių rajono bendrijai“. 
   Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras					                Valentinas Tamulis

